बावैसो सान सिगां बर’ उइमेन जाष्टिस फरामनि आफादगिरि अनजालि प्रभा दैमारिआ इउ पि पि एल दोलोनिफ्राय टिकेट मोनैनि थाखायसो बिपिएफ दोलोआव हाबहैदों होननानै अजद दैखांदों इउ पि पि एलनि आइजो गांखंनि आफादगिरि बिना गयारीआ । अनजालि प्रभा दैमारिया गोदोबो बिपिएफ दोलोनि खामोन। खालि बियो सोरांआव दिनथियाखैल’सोमोन होननानै आफादगिरि बिना गयारीया बुंनायजों लोगोसे दिनै अनजालि प्रभा दैमारीआ सोरांआव फैबाय होननानैबो बुंथियो। बयजोंबो बर’नि सासे गोख्रों बर’ आइजो दैदेनगिरि होननानै अनजालि प्रभा दैमारीखौ मान होयोमोन। नाथाय दिनै गानग्रा जि सोलायनायबादि गोसो सोलायनानै बिपिएफ दोलोआव हाबहैनाया सासे रां लुबैसुलि आखुखौ दिनथिदों होननानैबो अजद दैखाङो।